Recordeu sol·licitar la beca de caràcter general del Ministeri d'Educació i Formació Professional una vegada s'obri el termini de presentació de sol·licituds (els anys anteriors es va publicar durant el mes d'agost).
El termini de presentació de sol·licituds s'inicia el 16 de juliol i finalitzarà el 15 d'octubre de 2020 (ambdós inclosos).
Tenir nacionalitat espanyola o de qualsevol estat membre de la Unió Europea.
Pel que fa als ciutadans de la Unió Europea o els seus familiars, beneficiaris dels drets de lliure circulació i residència, han de tenir la condició de residents permanents o acreditar que l'estudiant o les persones que el mantenen són treballadors per compte propi o d'altri.
Pel que fa als estudiants no comunitaris, s'aplica el que disposa la normativa sobre drets i llibertats dels estrangers a Espanya i la seva integració social.
Aquest requisit s'ha de complir a 31 de desembre de 2019.
Estar matriculat d'estudis universitaris oficials de grau o de màster universitari en una de les universitats públiques de Catalunya o a la Universitat Oberta de Catalunya (UOC) el curs 2020-2021.
Per optar a la beca Equitat, en cas de cursar estudis oficials de màster universitari, caldrà que el màster sigui un màster universitari habilitant.
Complir els requisits de renda i de patrimoni familiar descrits en l'apartat que correspongui de la convocatòria.
Per al procediment MATRC la renda que es valorarà serà la de l'exercici 2018 i per al procediment Equitat (beca Equitat i acreditació de tram de renda familiar) la renda de l'exercici 2019.
L'obtenció de l'acreditació de caràcter econòmic no comporta el dret a la beca de caràcter general que convoqui el Ministeri d'Educació i Formació Professional, que quedarà condicionada a la seva sol·licitud i al compliment del que prevegi la convocatòria corresponent.
Això inclou la revisió novament del compliment dels requisits econòmics.
Les universitats podran tenir en compte la resta de requisits previstos a la convocatòria de beques de caràcter general del Ministeri d'Educació i Formació Professional, en el moment de formalitzar la matrícula sense el pagament dels preus públics dels serveis acadèmics corresponents (crèdits matriculats per 1a vegada).
Així mateix, la universitat també podrà tenir en compte el seu calendari i requisits de matriculació i/o normativa interna per a donar validesa a l'acreditació.
S'exclouen d'aquest procediment les persones que vulguin cursar uns estudis universitaris oficials de grau o de màster universitari habilitant i estiguin en possessió d'alguna titulació universitària oficial del mateix o superior nivell o compleixin els requisits legals per a la seva obtenció, llevat que l'hagin obtingut en centres no coberts pel sistema públic de finançament.
El formulari de sol·licitud és únic i permet sol·licitar:
Per emplenar adequadament el formulari de sol·licitud disposeu d'un document guia d'instruccions.
L'acreditació econòmica ( procediment MATRC ) en un termini d'uns 10 dies a partir de la presentació de la sol·licitud, llevat que s'hagi d'esmenar.
El tram de renda familiar i la beca Equitat (procediment EQUITAT) serà notificada a través de la publicació al tauler electrònic de l'Administració de la Generalitat de Catalunya i, de manera informativa, a la pàgina web de l'AGAUR.
En ambdós casos es comunicarà, també, via portal "Tràmits gencat".
L'acreditació econòmica ( procediment MATRC ) dóna resposta de la valoració del compliment de les dades econòmiques per tal de realizar la matrícula de la universitat amb la condició de becari o becària condicional (preu públic dels crèdits matriculats per 1a vegada).
La renda que es valora és la de l'exercici 2018.
L'acreditació del tram de renda familiar ( procediment EQUITAT ) dóna resposta del tram de renda familiar, situant la unitat familiar en un tram de l'1 al 2 o fora de trams (antic tram 6).
La beca Equitat ( procediment EQUITAT ) dóna resposta del percentatge de minoració que li correspon en funció del tram de renda assignat i del compliment de la resta de requisits.
Contra la resolució de concessió o denegació d'ajuts es pot presentar un recurs potestatiu de reposició en el termini d'un mes a partir de l'endemà de la data de la publicació de la resolució al tauler electrònic de l'Administració de la Generalitat de Catalunya, davant el president de la Comissió Executiva d'Ajuts Universitaris.
També es pot presentar un recurs contenciós administratiu, que es pot interposar en el termini de dos mesos a partir de l'endemà de la data de publicació de la resolució al tauler electrònic de l'Administració de la Generalitat de Catalunya.
L'acreditació de caràcter econòmic (procediment MATRC) no genera cap beca i/o ajut, tampoc comporta el dret a la beca de caràcter general que convoca el Ministeri d'Educació i Formació Professional, que caldrà sol·licitar expressament.
Aquesta acreditació només permet realitzar la matrícula del curs 2020-2021 (preu públic dels crèdits matriculats per 1a vegada) com a becari o becària condicional.
L'Acreditació del tram de renda familiar té valor exclusivament informatiu, i per si sola, no genera cap dret a la beca Equitat.
Per a la concessió de la beca Equitat caldrà complir la resta de requisits previstos a la convocatòria.
L'AGAUR informarà cada universitat de les persones beneficiàries de la beca Equitat matriculades en la seva universitat perquè aquestes apliquin el percentatge de minoració en l'última fase del pagament de la matrícula.
En cas que el resultat sigui un excés en favor de l'estudiant, la universitat li haurà de retornar, d'acord amb la normativa vigent.